Source: http://www.mozilla-europe.org/ro/about/statutes/
Timestamp: 2013-05-24 23:06:46+00:00

Document:
Despre - Statute | Mozilla Europe
FirefoxThunderbirdMobil
Toate suplimenteleRecomandatPopularTemeMotoare de căutarePlugin-uri
Suport pentru FirefoxAsistenţă pentru ThunderbirdMozilla România
Despre Mozilla EuropeÎntrebări frecventeContribuitoriStatutePolitica de confidenţialitateBlogul comunității europene
Comunicate de presăPremiiBiblioteca de imagini
Aceasta este traducerea în limba română a statutelor originale ale asociaţiei Mozilla Europa. Numai statutele originale în limba franceză au valoare juridică. Dacă doriţi să donaţi o traducere a statutelor în altă limbă, vă rugăm contactaţi-ne.
Association of French Law 1901
Tristan Nitot, născut pe 19 octombrie 1966 în Suresnes (Franţa), de naţionalitate franceză, inginer;
Olivier Meunier, născut pe 23 ianuarie 1978 in Lyon (Franţa), de naţionalitate franceză, programator de software pentru Internet;
Peter van der Beken, născut pe 9 iulie 1974 în Ukkel (Belgia), de naţionalitate belgiană, programator de software cu sursă liberă;
Membrii fondatori s-au adunat astăzi pentru a constitui o asociaţie guvernată de legea franceză din 1 iulie 1901.
Articolul 1 - Constituţia
O asociaţie guvernată de legea franceză din 1 iulie 1901 si de decretul francez din 16 august 1901 e instituită între subsemnaţii şi orice persoană fizică sau juridică care aderă la prezentele statute.
Articolul 2 - Denumirea
Asociaţia are următoarea denumire: MOZILLA EUROPA
Articolul 3 - Obiective
Asociaţia are ca obiective promovarea, întreţinerea si dezvoltarea software-ului cu sursă liberă Mozilla (si proiectele înrudite) în Europa.
Articolul 4 - Sediul central
Sediul central al asociaţiei e în Paris, Franţa.
Sediul central poate fi mutat oricând dacă Consiliul de Directori o decide.
Articolul 5 - Durata de funcţionare
Durata de funcţionare e fixată la 50 de ani, începând de la data semnării statutelor. Adunarea Generală Extraordinară poate să decidă prelungirea duratei înainte de expirarea acestui termen şi în concordanţă cu condiţiile specificate în articolul 13.
Anul fiscal începe pe 1 ianuarie şi se termină pe 31 decembrie.
Articolul 6 - Structura asociaţiei
Asociaţia e compusă din:
membri onorifici;
membri benefactori;
membri activi sau membri;
Adunarea Generală poate oferi statutul de membru onorific persoanelor fizice sau juridice care au adus sau aduc servicii importante care au fost aduse la cunoştinţa Asociaţiei. Titlul de membru onorific dă dreptul persoanelor fizice sau juridice să participe la Adunarea Generală fără să plătească taxe sau abonament. Membrii benefactori sunt persoane fizice sau juridice care plătesc taxa de intrare şi abonament anual, a cărui sumă va fi fixată de Consiliul de Directori.
Membrii activi sau membrii sunt aceia care plătesc abonament anual, a cărui sumă va fi fixată de Consiliul de Directori.
Membrii activi sunt aleşi de Consiliul de Directori la propunerea unuia dintre membri. Aceştia au drept de vot în Adunarea Generală. Membrii nu participă la Adunarea Generală.
Articolul 7 - Pierderea calităţii de membru
Nu mai sunt membri:
acei membri care trimit o scrisoare de demisie adresată Preşedintelui;
acei membri cărora le este retrasă calitatea de membru de către Consiliul de Directori deoarece nu au plătit taxa de participare sau pentru alt motiv întemeiat, după ce au fost invitaţi, prin poştă electronică, să se explice înaintea Consiliului de Directori.
Articolul 8 - Consiliul de Directori
Asociaţia e administrată de Consiliul de Directori, care este compus din cel puţin 3 membri şi cel mult 16 membri aleşi de Adunarea Generală dintre membrii activi. Membrii din consiliu sunt aleşi pentru 3 ani.
Ei pot fi realeşi.
Dacă un post rămâne liber, Consiliul de Directori numeşte un înlocuitor provizoriu prin cooptare.
Cooptarea trebuie să fie aprobată la următoarea Adunare Generală pentru a rămâne definitivă.
Înlocuitorul îşi termină mandatul la sfârşitul mandatului membrului pe care îl înlocuieşte.
Primul Consiliu de Directori e compus din:
Pascal Chevrel, născut pe 29 decembrie 1971 în Bezons (Franţa), de naţionalitate franceză, director de vânzări;
Axel Hecht, născut pe 28 februarie 1970 în Oberhausen (Germania), de naţionalitate germană, programator de software cu sursă liberă;
Jan Varga, născut pe 24 iunie 1977, în Rozomberock (Republica Slovacă), de naţionalitate slovacă, programator de software cu sursă liberă;
Articolul 9 - Comitetul Executiv
Consiliul de Directori alege dintre membri, prin vot secret, Comitetul Executiv compus din:
un Secretat General
Comitetul Executiv e reales la fiecare 3 ani, membrii pot fi realeşi.
Primul Comitet Executiv e compus din:
Tristan Nitot, Preşedinte;
Olivier Meunier, Administrator;
Pascal Chevrel, Secretar General
Articolul 10 - Funcţiile membrilor din Comitetul Executiv 10.1 - Preşedintele convoacă Consiliul de Directori.
El reprezintă asociaţia în toate actele juridice şi e investit cu toate drepturile necesare acesteia.
El e autorizat să ia parte ca apărător la procedurile legale în numele asociaţiei şi ca reclamant, cu autorizarea Consiului de Directori acordată cu o majoritate relativă.
El poate să formuleze, în aceleaşi circumstanţe, toate apelurile.
El poate să ajungă la un compromis doar cu autorizaţia Consiliului de Directori, acordată cu majoritatea relativă.
El prezidează toate adunările. În caz de absenţă sau boală, el e înlocuit de cel mai vechi membru.
10.2 - Secretarul General e responsabil de corespondenţa şi arhivele asociaţiei.
El întocmeşte rapoartele oficiale ale adunărilor şi Consiliului de Directori şi, în general, toate înscrisurile referitoare la activităţile asociaţiei în afară de cele de contabilitate.
El are în grijă registrul special descris de articolul 5 din Legea Franceză din 1 iulie 1901 şi articolele 6 şi 31 din decretul din 6 august 1901. El se ocupă de îndeplinirea formalităţilor descrise de articolele mai sus menţionate.
10.3 - Administratorul e responsabil cu administrarea proprietăţilor asociaţiei. Sub supravegherea preşedintelui, el efectuează plăţi şi primeşte bani în numele asociaţiei.
El ţine contabilitatea regulată a activităţilor financiare şi le raportează Adunării Generale, care îl aprobă, dacă e necesar.
Articolul 11 - Întâlnirile Consiliului de Directori
Consiliul de Directori se întâlneşte, la convocarea Preşedintelui, cel puţin o dată pe an, sau la cererea membrilor, dacă numărul acestora este cel puţin un sfert din numărul total. Întrunirea membrilor prin teleconferinţă sau IRC (Internet Relay Chat) e valabilă.
E necesară prezenţa a o treime din membrii Consiliului pentru a fi luate decizii. Deciziile sunt luate prin vot majoritar.
În caz de remiză, Preşedintele e cel care decide.
Trebuie întocmit un raport oficial al întâlnirilor
Rapoartele oficiale sunt semnate de Preşedinte şi de Administrator. Rapoartele sunt redactate fără spaţii goale sau ştersături pe foi numerotate şi sunt păstrate la oficiul central al asociaţiei.
Consiliul de Directori e investit cu puterea să efectueze sau să autorizeze toate documentele sau activităţile asociaţiei şi nu sunt rezervate Adunării Generale.
Consiliul reuneşte Adunările Generale.
Consiliul supraveghează coordonarea membrilor Comitetului Executiv şi îi poate trage la răspundere pentru acţiunile lor.
Consiliul are drept de opinie pentru toate admiterile sau concedierile membrilor asociaţiei.
Preşedintele şi Administratorul sunt autorizaţi să facă achiziţionări, transferuri sau închirieri necesare pentru activităţile asociaţiei.
Membrii Consiliului pot primi remuneraţii pentru activităţile administrative, tehnice sau comerciale prestate.
De asemenea, membrii Consiliului de Directori îşi pot deconta cheltuielile.
Deciziile Consililului de Directori referitoare la achiziţii, schimburi şi transferuri ale clădirilor necesare pentru activităţile asociaţiei, ipotecarea clădirilor menţionate mai sus, închirieri pe o perioadă mai mare de 9 ani, transferuri de bunuri şi împrumuturi trebuie să fie aprobate de Adunarea Generală.
Articolul 12 - Adunarea Generală Ordinară
Adunarea Generală e compusă din membrii activi, membrii onorifici şi membrii benefactori ai asociaţiei care sunt contribuitori activi.
Se întruneşte cel puţin o dată pe an, cel târziu la şase luni de la sfârşitul anului fiscal şi de fiecare dată e convocată de Consiliul de Directori sau la cererea unui sfert din membri.
Pentru fieare întrunire convocarea se trimite cu 10 zile înainte si include agenda. Convocările sunt făcute prin poştă electronică şi prin postarea pe site-ul asociaţiei.
Agenda e stabilită de Consiliul de Directori.
Preşedintele prezidează Adunarea Generală.
Preşedintele se exprimă asupra stării morale a asociaţiei.
Administratorul prezintă raportul activităţilor sale pe care îl înaintează pentru aprobare Adunării Generale.
Adunarea Generală revizuie rapoartele administrative ale Consiliului de Directori.
Aprobă bugetul anului fiscal precedent, votează bugetul pentru anul fiscal următor, discută problemele de pe agendă şi decide, dacă e necesar, realegerea membrilor Consiliului de Directori.
Toate deciziile Adunării Generale sunt luate prin majoritate de voturi. Doar pentru revocarea membrilor Consiliului de Directori e necesară o majoritate de trei sferturi.
Modalităţile de votare sunt stabilite în fiecare an de Consiliul de Directori.
Deciziile Consiliului de Directori referitoare la achiziţii, schimburi şi transferuri de clădiri necesare activităţii asociaţiei, ipotecarea clădirilor menţionate mai sus, închirieri pentru o perioadă mai lunga de 9 ani sunt înaintate Adunării Generale pentru aprobare.
Rapoartele oficiale ale deciziilor luate la adunări sunt scrise în registru de Secretarul General şi semnate de Preşedinte.
Articolul 13 - Adunarea Generală Extraordinară
Statutele pot fi modificate de Adunarea Generală la propunerea Consiliului de Directori sau la propunera a cel puţin 20 % din membrii Adunării Generale.
În ambele cazuri, propunerile de modificări sunt puse pe agenda Adunării Generale următoare, care este trimisă tuturor membrilor adunării cu cel puţin 15 zile înainte.
Adunarea Generală Extraordinară e întrunită dacă cel puţin o treime din membri sunt prezenţi sau reprezentaţi. Dacă această condiţie nu e îndeplinită, e convocată a doua adunare cu aceeaşi agendă şi la cel puţin 15 zile după prima.
Nu e specificat numărul membrilor necesari la a doua adunare.
Statutele pot fi modificate la prima sau a doua adunare cu o majoritate de două treimi din numărul membrilor prezenţi. Articolul 14 - Dizolvarea
Adunarea Generală poate decide, în condiţiile specificate mai sus, dizolvarea asociaţiei.
Decizia e valabilă numai dacă jumătate din numărul total al membrilor e prezentă.
Dacă jumătate din numărul membrilor nu e prezent, e convocată a doua adunare, cu aceeaşi agendă şi la cel puţin 15 zile după prima adunare.
Numărul minim de membri nu e specificat pentru a doua întâlnire.
Dizolvarea asociaţiei poate fi votată la prima sau a doua adunare cu o majoritate de două treimi din membrii prezenţi. Adunarea Generală numeşte unul sau mai mulţi lichidatori care se ocupă de lichidarea bunurilor şi responsabilităţilor asociaţei.
Veniturile nete sunt împărţite uneia sau mai multor organizaţii asemănătoare sau oricărei organizaţii, cu excepţia membrilor asociaţiei.
Lichidatorii sunt responsabili de îndeplinirea formalităţilor de declarare şi publicare cerute de lege şi a regulilor care se aplică.
Articolul 15 - Resursele
Resursele asociaţiei includ:
asistenţa, în special cea financiară, care poate fi oferită asociaţiei de orice persoană fizică saŭ juridică veniturile provenite din bunuri
contribuţiile sau inscipţiile membrilor aşa cum sunt ele stabilite de Adunarea Generală
donaţiile de la stat, departamente, municipalităţi şi instituţii publice
resurse create ca o excepţie şi, dacă e necesar, aprobate de autorităţi (cercetare, conferinţe, tombole, întâlniri, spectacole etc.) autorizate pentru profitul asociaţiei
venituri provenite din vânzări către membri
şi orice resursă legală
produsul vânzării de bunuri sau oferirii de servicii.
Articolul 16 - Hotărâri
Consiliul de Directori poate lua hotărâri care vor fi aprobate de Adunarea Generală.
Aceste hotărâri definesc modalităţile de aplicare a prezentelor statute.
Ele pot regula şi alte elemente nespecificate în statute.
Hotărâri pot fi modificate de Consiliul de Directori, care trebuie să prezinte modificările Adunării Generale pentru aprobare.
Aceste hotărâri sunt valabile pentru toţi membrii asociaţiei.
Articolul 17 - Legea
Toate acţiunile legale ale asociaţiei vor fi judecate de tribunalul jurisdicţiei unde asociaţia are sediul central. Alte limbi:
БългарскиCatalà/ValenciàČeštinaDanskDeutschΕλληνικάEnglishEspañolEuskaraSuomiFrançaisHrvatskiMagyarItalianoLietuviųNederlandsNorsk bokmålPolskiPortuguêsRomânăРусскийSlovenčinaShqipсрпскиSvenskaTürkçeУкраїнська © Mozilla Europe şi Mozilla Foundation - Mozilla Europe este afiliată Mozilla Foundation Politica de confidenţialitate | Contact site

References: Articolul 1

Articolul 2

Articolul 3

Articolul 4

Articolul 5
 articolul 13

Articolul 6

Articolul 7

Articolul 8

Articolul 9

Articolul 10
 articolul 5

Articolul 11

Articolul 12

Articolul 13
 Articolul 14

Articolul 15

Articolul 16

Articolul 17